
CAN AR DEIMLADAU SIOMEDIG 
AR OL COLLI'R TRAIN. 

“ Y Calla o'r Tri yn. CoWi'r Train.” 


Drwy'r pentref mi redais ryw fore dydd Llun, 

Nes tynu'r Cym'dogion i'r drysau bob un;; 

Carlamais fel ynfyd yn llewis fy nghrys, 

Dan rwymau bob munud i sychu fy chwys, 
Rhag colli y train, &c. 


Peth diflas digynyg yw Colli y train. y 


Pan ar y cae gwenith sydd wrth y “ Fron goch,” N 


Mi dybiais i'm glywed adsainiad y gloch, ì 
hÔ 


Dychrynais yn enbyd ond berwodd fy ngwaed, 
Nes gweithio fel ager i symud fy nhraed, 

Ofn Oolli y train, &c., 
Petli diflas digynyg yw colli y train. 


I'r Orsaf cyrhaeddais a'm het yn fy llaw, 

A. gwaeddais nes gwridodd y porter gan fraw,— 

“ A ydyw hi'n amser cael ticket 'rhen ffrynd ?” 

Atebodd dan chwerthin, “ Mae'r train wedi myn' d,? 
Mi gollais y train, &c., 

O dro hir a gofiaf, mi gollais y train, 

Mewn 'Steddfod fawreddog yr oeddwn i fod, 

Yn ennill y pyrsau, yr arian, â'r clod, 

Adwaenwn y beirniaid, cawn bob chwaren teg, 

Ennillb'swn man lleiaf, naw gwobr neu ddeg, 
Ond Gollais y train, &c., 

Peth diflas digynyg yw colli y train. 


Bwriadwn yn sier cael gweled fy nhad, 

Fy mam a'r holl deulu ynghanol y wlad, 

A Neli fy nghariad, nefolaidd ci gwên 

Ond Collais y cyfan pŵn Gollais y train, 
Mi Gollais y train, &c. 

Peth chwerw i deifnlad yw Oolli y train. 


Yn ymyl yn wylo 'roedd geneth fach dlawd, 
A. d'wedai yn ddistaw yn nghlustiau ei brawd,— 
££ Bydd mam wedi 'chladdu cyn gwelwn ei gwedd, 
A'i gwyneb o'r golwg dan gwrlid y bedd;” 

ela y train, &c., 
Archollwyd eu henaid wrth Golli y train. 


'Wrth fyned i'r orsafpwy welwn gerllaw, 
Ond Jones yr offeiriad a'i wynt yn ci iaw ; 
Nis gallwn pryd hyny fawr lai na gwneyd gwên 
'Wrth wel'd yr Offeiriad yn Colli y train; 
Fe Gollodd y train, &c., 
Do druan o hono, fe gollodd y train. 

Ar hyd y ffordd gartref i “ Heol y Gwynt,” 
Cyfarfum a llawer yn gofyn fy hynt, 
Ond neb mor llechwraidd a William Ty Hen,” 
Gofynodd yn wawdlyd, “ A welsoch chwi'r train £” 
Mi Gollais y train, &c., 
Rhyw helynt lled sobr yw Colli y train. 


Fe ruthrai'r cym'dogion i'r drysau ynghyd, 
A rhyw un ofynodd, “ P le buoch c'yd,” 
A gwaeddodd rhyw fenyw nerth asgwrni o gôn, 
*< Ar ol ei. holl dwrw, fe Gollodd y train !” 
Mi gollais y train, &c., 
Rhyw helynt alaethus oedd Colli y train. 


Eneiliais mewn gofid o olwg pob dyn, 

I'm gwely a syrthiais mewn rhyw fath o hôn, 

A'r train a ganfyddwn yn dyfod o draw, 

A minnau yn rhedeg nes cyrhaedd gerllaw, 
Bron, bron, dala'r train, &c., 


Ond wrth i mi ddeffro, mi Gollais y train. 


Rhag digwydd byth eto cael profi'r fath fyd, 
Mi fyddaf ofalus i gychwyn mewn pryd, 
Mae hyn o werth sylw pob ieuane a hen, 
Prydlondeb a'n rhwystra i Golli y train, 

Ni raid Colli y train, &o,, 
Arferwn brydlondeb yn lle Con1ri'n TRAIN. 











PAHAM MAE DEI MOR HIR YN D'OD, 

Paham mae Dei mor hir yn d'od, 
Ac heddyw yn ddydd priodi ? 

Ai tybed fod fy nghariad gwyn, 
Mor hir a hyn cyn codi ? 

Oes neb a wyr pa ddrwg sy'n bod, 

. Paham mae Dei mor hir yn d'od ? 


A ydyw'r fodrwy ganddo ef 
A. phapur y gostegion ? 
Beth pe bai'r fodrwy yn rhy faeb, 
Pan awn o flaen y person! 
Pan awn o flaen y person ? 
Oes neb a wyr pa ddrwg sy'n bod, 
Paham mae Dei mor hir yn dod ? 


Fe dd'wedodd neithiwr ar y ddôl, 
Wrth nol ei ddillad goreu, 

Y treiai'r fodrwy ar fy llaw, 

Cyn naw o'r gloch y boreu: 

Mae'n awr yn ddeg, pa ddrwg sy'n bod! 
Paham mae Dei mor hir yn d'od ? 
Paham mae Dei mor hir yn dod ? 

- Mor hir yn dod ! 


Ond dyma Dei fel dyn yn dod, 
Ac er bod mam yn wylo; 
Mi rof fy nwylaw am ei wddf, 
A'r menyg ar fy nwylo, 
A'r menyg ar fy nwylo, 
Doedd neb yn dweyd fod drwg yn bod 
Mi wyddwn Dei dy fod ti'n d'od, 
Dy fod ti'n d'od, dy fod ti'n d'od, 
Mi wyddwn Dei dy fod ti'n d'od, 


Adam Evans, Argraffydd, Machynlleth, 

